Brindizis
Brindizis (it. Brindisi) – miestas Italijoje, Apulijoje; Brindizio provincijos sostinė. Tai Adrijos jūros uostas. Istoriškai miestas buvo svarbus kultūrai ir prekybai dėl geografinės padėties Italijos pusiasalyje ir natūralaus uosto. Dabar per šį svarbų uostą prekiaujama su Graikija ir Vidurio Rytais. Mieste išvystyta žemės ūkio, chemijos ir energetikos pramonė.